CELEX: 62022TN0001
Language: et
Date: 2022-01-04 00:00:00
Title: Kohtuasi T-1/22: 4. jaanuaril 2022 esitatud hagi – Airoldi Metalli versus komisjon

21.2.2022   
            
            
               ET
            
            
               Euroopa Liidu Teataja
            
            
               C 84/46
            
         
      4. jaanuaril 2022 esitatud hagi – Airoldi Metalli versus komisjon
      (Kohtuasi T-1/22)
      (2022/C 84/65)
      Kohtumenetluse keel: inglise
      
         Pooled
      
      
         Hageja: Airoldi Metalli SpA (Molteno, Itaalia) (esindajad: advokaadid M. Campa, D. Rovetta, P. Gjørtler ja V. Villante)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 8. oktoobri 2021. aasta rakendusmäärus (EL) 2021/1784, millega kehtestatakse lõplik dumpinguvastane tollimaks Hiina Rahvavabariigist pärit alumiiniumist lehtvaltstoodete impordi suhtes;
               
            
                  —
               
               
                  mõista hageja kohtukulud käesolevas menetluses välja Euroopa Komisjonilt.
               
            
         Väited ja peamised argumendid
      
      Komisjoni rakendusmääruse (EL) 2021/1784 (1) tühistamiseks esitatud hagi põhjenduseks esitab hageja kaks väidet.
      
                  1.
               
               
                  Esimene väide, et on tehtud ilmne viga kahju ja põhjusliku seose analüüsis ning nõuetekohast avalikustamist ei ole toimunud.
               
            
                  2.
               
               
                  Teine väide, et Euroopa Komisjon on teinud ilmse vea, kui ta hindas oluliste moonutuste võimalikku esinemist teatud riigis või selle riigi teatud sektoris.
               
            
         (1)  Komisjoni 8. oktoobri 2021. aasta rakendusmäärus (EL) 2021/1784, millega kehtestatakse lõplik dumpinguvastane tollimaks Hiina Rahvavabariigist pärit alumiiniumist lehtvaltstoodete impordi suhtes (ELT 2021, L 359, lk 6).